stanford-oval/wikipedia huggingface dataset:
Killer Queen
Yhtyeen jäsenien sanomaa

»Ihmiset ovat tottuneet kuulemaan Queeniltä energistä hard rockia, mutta tämän kappaleen taas voisi yhtä hyvin laulaa Noel Coward. Knalli ja mustat henkselit kuuluisivat kuvaan – tosin ei varmaankaan Noelin mielestä. Laulu kertoo korkeatasoisesta prostituoidusta ja koettaa sanoa, että myös yläluokkaan kuuluvat voivat olla huoria. Tosin olisi parempi jos jokainen muodostaisi sanoista päässään oman tarinansa.» 
(Freddie Mercury)
»'Killer Queen' oli käännekohta. Se oli hitti, mutta myös toi parhaiten esille musiikkimme ytimen. Lisäksi todellakin tarvitsimme menestystä. Olin hyvin tyytyväinen tähän lauluun. ... Mitä voin sanoa? Se on klassista Queeniä. Makasin sairaana huoneessani Rockfield-studioilla Walesissä, kun ensimmäistä kertaa kuulin Freddien soittavan tätä biisiä. Ensimmäisen Amerikan-kiertueemme jälkeen olin saanut hepatiitin ja vatsakipuni tulisivat vaatimaan leikkausta. Muistan kuinka vain makasin vuoteenomana, kuunnellen tätä Freddien soittamaa loistavaa biisiä ja ajattelin 'En voi ottaa osaa, en edes pääse sängystä ylös... ehkä bändin täytyy jatkaa ilman minua' Emme tajunneet mikä minua vaivasi mutta sairaalassa ongelma lopulta hoitui. Päästyäni pois pystyimme viemään kappaleen nauhoitukset loppuun. Nauhoitin sooloni ja muutimme kertosäkeestä yhtä harmoniaa joka minua aiemmin oli vaivannut.» 
(Brian May)
Konserttitallenteita

Live Killers (1979)
We Will Rock You (1981)
Versioita kappaleesta

Travis teki version vuoden 2001 singlelleen Sing.
Sum 41 esitti kappaleen tribuuttialbumilla Killer Queen: A Tribute to Queen vuonna 2005.
PlayStation 2 -peleissä Guitar Hero ja Taiko: Drum Master on mahdollista soittaa Killer Queen.
Panic! at the Disco soitti kappaletta Nothing Rhymes with Circus -kiertueellaan.
Ángela de Oliveira Cézar de Costa

Ángela de Oliveira Cézar de Costa (1860 - 1940) oli argentiinalainen rauhanaktivisti. Hän oli Kansainvälisen Rauhantoimiston jäsen ja oli mukana vastaanottamassa Nobelin rauhanpalkintoa vuonna 1910. Hän oli ehdolla myös henkilökohtaisen Nobelin rauhanpalkinnon saajaksi. Hänen tavoitteenaan oli liennyttää Argentiinan ja Chilen väistä asevarustelua. Korostaakseen rauhaa hän järjesti jättimäisen Jeesus-patsaan rakentamisen Chilen ja Argentiinan rajalle.
Aiheesta muualla

. "Embajadora de la paz: Ángela Oliveira Cézar, "diplomacia femenina", confraternidad americana y pacifismo internacional en el pasaje del siglo XIX al XX" (espanjaksi)
Michel-Marie Calvet

Michel-Marie-Bernard Calvet (s. 3. huhtikuuta 1944 Autun) on ranskalainen roomalaiskatolinen arkkipiispa. Hänet vihki papiksi Michel Louis Marie Joseph Mondésert 28. huhtikuuta 1973, ja hänet nimitettiin Nouméan vihkipiispaksi Uuteen-Kaledoniaan sekä Nigrae Maioreksen titulaaripiispaksi 4. heinäkuuta 1979. Piispaksi konsekroinnin suoritti 4. marraskuuta Eugène Klein, jota avustivat Lolesio Fuahea ja Michel-Gaspard Coppenrath.
Calvet sai 19. kesäkuuta 1981 nimityksen Nouméan arkkipiispaksi.
Quảng Ninh

| Quảng Ninh |
| --- | --- |
 Džonkki Hạ Longin lahdella
 Quảng Ninhin sijainti Vietnamissa
 Koordinaatit: 21°15′0″N, 107°20′0″E 
Valtio:  Vietnam
Alue:  Đông Bắc
Hallinto:  
 – hallinnollinen keskus:  Hạ Long
Pinta-ala:  6 099 km²
Väkiluku (2009):  1 144 381
 – väestötiheys:  187,6 as./km²
 
Maakunnan internetsivut
Quảng Ninh on maakunta Vietnamin koillisosassa Đông Bắcin alueella Kiinan rajalla. Maakunnassa on 1 144 381 asukasta (vuonna 2009) ja sen pinta-ala on 6 099 neliökilometriä. Maakunnan väestötiheys on siten 187,6 asukasta neliökilometrillä. Quảng Ninhin pääkaupunki on Hạ Long, joka sijaitsee Etelä-Kiinan mereen kuuluvan Hạ Longin lahden rannikolla. Luonnonkaunis lahti on valittu Unescon maailmanperintöluetteloon vuonna 1994.
Maantiede

Quảng Ninhin maakunta sijaitsee aivan Vietnamin koillisosassa Kiinan rajalla Etelä-Kiinan meren rannikolla maan pääkaupungin Hanoin itäpuolella. Quảng Ninh on osa epävirallista Đông Bắcin hallintoaluetta. Maakunnan muoto on pitkänomainen: idässä se rajautuu Kiinaan, etelässä Tonkininlahteen, lännessä Hải Dươngin maakuntaan ja Hải Phòngin kaupunkiin sekä pohjoisessa Bắc Giangin ja Lạng Sơnin maakuntiin. Maakunnan rannikko on rikkonainen ja sen edustalla on yhteensä 2 000 erikokoista saarta. Rajaa Kiinan kanssa on yhteensä 132,8 kilometriä.
Yli 80 prosenttia maakunnan alueesta on kukkulaa tai vuoristoa. Vuorialueet voidaan jakaa itäiseen ja läntiseen osaan, joista edellinen on pääosin Kiinassa sijaitsevan Shiwan dashan -vuorijonon (vietn. Thâp Van Ðai Son) jatke. Vuoret kohoavat yli tuhannen metrin korkeuteen. Rannikkotasangolla ja maakunnan keskiosassa on eroosion kuluttamia matalia kukkuloita, joilla on peltoja ja jokilaaksoja. Rannikolla on estuaareja, joihin on muodostunut maan kulkeutumisen kautta vuorovesialankoja. Rannikon tuhansista saarista suurimmat ovat Cái Bâu ja Bản Sen, pienimmät ainoastaan kivenlohkareita. Kaksi kolmasosaa Vietnamin saarista sijaitsee Quảng Ninhin maakunnassa. Osa ainutlaatuisesta saaristomaisemasta, Hạ Longin lahti, on otettu Unescon maailmanperintöluetteloon. Vân Ðônin ja Cô Tôn piirikunnat sijaitsevat saaristoalueella.
Maakunnan alueella virtaa lukuisia jokia, joista suurin osa on kuitenkin pieniä. Neljä suurinta jokea ovat Thái Binh, Ka Long, Tiên Yên ja Ba Chẽ. Yksitoista jokea on 15–35 kilometrin pituisia. Valtaosa pienistä joista kuivuu talvella, mutta kesällä vettä on runsaasti ja virtaama jopa 1 500 kuutiometriä sekunnissa. Maakunnan edustan merialue on Vietnamin kylmin, ja sen lämpötila saattaa talvisin pudota 13 celsiusasteen alapuolelle.
Maantiede > Ilmasto

Quảng Ninhissä on Pohjois-Vietnamille tyypillinen ilmasto, johon vaikuttavat sekä meri että vuoret. Vuoden keskimääräinen lämpötila on yli 21 astetta ja vuodessa sataa keskimäärin jopa 1 700–2 400 millimetriä. Sateet keskittyvät erityisesti heinä- ja elokuulle: talvella sataa vähän. Maakunta on talvisin koillismonsuunien vaikutuksen alla. Monsuuni tuo Kiinasta kylmää ilmaa, ja lämpötila saattaa vuoristoalueilla pudota nollan alapuolelle. Kesällä vuorostaan erityisesti rannikko- ja saaristoalueet kärsivät rajuistakin myrskyistä.
Maakunnan sisällä on ilmastollisia eroja. Kiinan rajalla ilmasto on kylmempi ja sateisempi – vuodessa sataa keskimäärin 2 751 millimetriä – kun taas etelässä on lämpimämpää ja kuivempaa. Korkealla vuoristossa (Ba Chẽn ja Hoành Bồn piirikunnat) sateita on vähän ja pakkasta keskimäärin 20 päivää vuodessa.
Aluejako

Quảng Ninhin maakunta jakautuu kymmeneen piirikuntaan (vietn. huyện), kahteen kaupunkipiirikuntaan (vietn. thị xã) ja kahteen kaupunkiin (vietn. thành phố):
| Alue | Tyyppi | Asukasluku | Pinta-ala |
| --- | --- | --- | --- |
| Ba Chẽ | piirikunta | 18 123 | 605,6 |
| Bình Liêu | piirikunta | 27 890 | 473,1 |
| Cẩm Phả | kaupunkipiirikunta | 160 745 | 339,0 |
| Cô Tô | piirikunta | 5 195 | 47,3 |
| Đầm Hà | piirikunta | 32 765 | 309,3 |
| Đông Triều | piirikunta | 154 566 | 396,6 |
| Hạ Long | kaupunki | 200 774 | 271,5 |
| Hải Hà | piirikunta | 52 061 | 512,5 |
| Hoành Bồ | piirikunta | 42 566 | 843,7 |
| Móng Cái | kaupunki | 75 852 | 516,6 |
| Tiên Yên | piirikunta | 44 591 | 645,4 |
| Uông Bí | kaupunkipiirikunta | 99 985 | 243,5 |
| Vân Đồn | piirikunta | 41 081 | 551,5 |
| Yên Hưng | piirikunta | 131 026 | 331,9 |
Väestö

Vuonna 2009 maakunnassa oli yhteensä 1 144 381 asukasta. Maakunnan väestötiheys on siten yli 180 asukasta neliökilometrillä. Väestö ei ole kuitenkaan tasaisesti jakautunut: maakunnan länsiosassa, jossa pääkaupunki Hạ Long sijaitsee, asutaan tiheämmin. Esimerkiksi Yên Hưngin piirikunnan väestötiheys on 415 asukasta neliökilometrillä, kun taas itäosien piirikuntien väestötiheys on paljon alhaisempi, Ba Chẽn piirikunnassa vain 30 asukasta neliökilometrillä ja Vân Đồnin piirikunnassa 74 asukasta neliökilometrillä. Quảng Ninhin väestö on huomattavan nuorta. Alle 15-vuotiaita on 37,5 prosenttia, yli 55-vuotiaita naisia ja 60-vuotiaita miehiä vain 7,1 prosenttia. Erityisen nuorta väestö on vuoristoseuduilla, jossa lasten osuus on jopa 45 prosenttia väestöstä, ja näillä alueilla myös väestönkasvu on keskimääräistä voimakkaampaa. Maakunnan väestönkasvu on 1,66 prosenttia vuodessa, alhaisempi kuin koko Vietnamin 2,14 prosenttia.
Quảng Ninhin maakunnan alueella asuu yhteensä 22 etnistä ryhmää, joista kuitenkin vain kuuden väkiluku ylittää tuhannen henkilön rajan. Suurin ryhmä on vietnamilaiset, joita on 89,23 prosenttia maakunnan väestöstä. Muita merkittäviä kansanryhmiä ovat yaot, tàyt, sán dìut, sán chayt ja hoat. Yli sadan henkilön rajan ylittävät nùngit ja mườngit, muita etnisiä ryhmiä asuu maakunnassa alle sata henkeä. Tàyt, sán dìut ja sán chayt asuvat matalilla vuorilla ja harjoittavat pääasiassa riisinviljelyä; hoat ovat vuorostaan Quảng Ninhiin muuttaneiden kiinalaisten jälkeläisiä.
Kulttuuri > Nähtävyydet

Quảng Ninhin maakunnan tärkein nähtävyys lienee Hạ Longin lahti, joka on otettu Unescon maailmanperintöluetteloon. Lahdessa on lähes kaksi tuhatta kalkkikivisaarta, joita peittää viidakkomainen kasvillisuus. Useissa saarissa on valtavia luolia, joista suurin on Hang Đầu Gỗn luola. Ranskalaisia turisteja alkoi käydä lahdella jo 1800-luvulla. Matkailijoita houkuttelee myös Bái Tử Longin lahti, ja maakunnan rannikolla onkin lukuisia uimarantoja ja lomakohteita. Quảng Ninhissä on kuitenkin myös monia historiallisia nähtävyyksiä:
Trần-dynastian temppeli ja kuninkaalliset haudat An Sinhissä Đông Triềun piirikunnassa. Alueella on kahdeksan kuninkaan haudat.
Bạch Đằngin taistelun yhteydessä pystytetyt seipäät Yên Hưngin piirikunnassa. Vietnamilaiset voittivat vuonna 1288 käydyssä taistelussa mongoliarmeijan. Kansallissankari Trần Hưng Đạo käski miehiään pystyttämään Bạch Đằng -jokeen teräskärkisiä puuseipäitä puolustusvarustukseksi. Lähellä on Trần Hưng Đạon temppeli.
Yên Tử -vuoren historialliseen alueeseen kuuluu pagodeja, erakkomajoja, torneja ja metsiä. Vuori on yksi Vietnamin kuuluisimmista. Trần-dynastian kuninkaat harjoittivat vuorella buddhalaisuutta ja perustivat Trúc Lâm -lahkon.
Bài Thơ -vuori, kirjaimellisesti ”runo”, sijaitsee Hạ Longin lahden rannikolla. Vuori sai nimensä, kun kuningas Lê Thánh Tông pysähtyi paikalla vuonna 1468, sai inspiraation paikan kauneudesta ja kaiverrutti runon vuoren seinään. Vuoren juurella Hạ Longin kaupungissa sijaitsevat Trần Quốc Nghiễnin temppeli ja Long Tiênin pagodi.
Cửa Ôngin temppeli sijaitsee Cẩm Phản kaupungissa. Se on rakennettu 1800-luvun alussa.
Aiheesta muualla

Kuvia tai muita tiedostoja aiheesta Quảng Ninh Wikimedia Commonsissa
Maakunnan kotisivut (vietnamiksi) (englanniksi)
Hạ Longin lahden jyrkkäpiirteisiä karstisaaria.
Veneillä liikkuvia kauppiaita Hạ Longin lahdella.
Yên Tử -vuori.
Michel-Gaspard Coppenrath

Michel-Gaspard Coppenrath (4. kesäkuuta 1924 – 16. elokuuta 2008) oli katolinen kirkonmies. Hän toimi Papeeten hiippakunnan arkkipiispana Ranskan Polynesiassa vuodesta 1973 kesäkuuhun 1999, jolloin häntä seurasi hänen nuorempi veljensä Hubert Coppenrath.
Papeetessa, Tahitilla syntynyt sai Coppenrath pappisvihkimyksensä 29. kesäkuuta 1954.
Michel Ancel

Michel Ancel
Michel Ancel (s. 29. maaliskuuta 1972 Monaco) on monacolais-ranskalainen pelisuunnittelija.
Ancel kiinnostui jo lapsena videopeleistä ja piirtämisestä. Ubisoft palkkasi hänet vuonna 1992, ja vuodelta 1995 on hänen luomansa Rayman-pelisarjan ensimmäinen osa. Ancelin suunnittelemiin peleihin kuuluvat myös Beyond Good & Evil (2003) ja Peter Jackson’s King Kong: The Official Game of the Movie (2005). Vuonna 2006 Ancel, Frédérick Raynal ja Shigeru Miyamoto saivat ensimmäisinä videopelisuunnittelijoina Ordre des Arts et des Lettres'n ritarinarvot.
Yyterin kylpylähotelli

| Virkistyshotelli Yyteri |
| --- | --- |
 Hotellirakennus nähtynä rannan suunnasta
Osoite:  Sipintie 1
Sijainti:  Yyteri, Pori
Koordinaatit:  61°34′13″N, 21°31′03″E
Rakennustyyppi:  hotelli
Valmistumisvuosi:  1974
Suunnittelija:  Jan Söderlund, Erkki Valovirta
Rakennuttaja:  Rantaloma Oy
Urakoitsija:  A. Puolimatka Oy
Omistaja:  Yyterin Kylpylähotelli Oy
Kerrosluku:  5
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Virkistyshotelli Yyteri (ent. Yyterin Kylpylähotelli) on Porin Yyterissä toimiva kylpylä- ja kongressihotelli. Yyterin hiekkaranta-alueen pohjoisosassa sijaitseva hotelli on valmistunut vuonna 1974. Kylpyläosasto avattiin vuonna 1990.[lähde? ]
Hotellissa on 113 huonetta ja 316 vuodepaikkaa, lisäksi kylpylähotelliin kuuluvat muun muassa sauna- ja kylpyläosasto, kahdeksan erilaista kokoustilaa sekä ravintola ja yökerho kesäterasseineen. Hotellin kerrosala on noin 10 000 m² ja maa-alue noin 15 hehtaaria, johon kuuluu myös 500 metriä rantaviivaa.[lähde? ]
Setsemänkerroksisen rakennuksen ovat suunnitelleet arkkitehdit Jan Söderlund ja Erkki Valovirta, mutta uusimmat omistajat ovat rakentaneet hotelliin kaksi uutta lisäkerrosta. Lisäkerrokset ovat laajentaneet hotellin tarjontaa. Ylimmistä kerroksista löytyy mm. uusi ravintola Bistro Yvonne, drinkkibaari sekä Maisemasauna Pramee.
Kapean ja pitkän hotellin kerroskäytävien ikkunat on sijoitettu etupihalle päin, ja sen huoneista ja muista asiakastiloista puolestaan on merinäköala. Hotellin ulkoasu herätti aluksi kritiikkiä, mutta nykyään sitä pidetään yhdessä Alvar Aallon suunnitteleman Villa Mairean sekä kauppakeskus Bepopin ohella Porin merkittävimpänä modernin arkkitehtuurin kohteena.
Historia

Yyteri oli ollut suosittu virkistäytymispaikka porilaisten keskuudessa jo 1800-luvulta saakka, ja valtakunnallinen matkailukohde siitä muodostui 1930-luvulla. Ensimmäinen ajatus hotellin rakentamisesta esitettiin 1950-luvulla, mutta lopulta hanke käynnistyi vasta 1960-luvun lopulla Porin silloisen kaupunginjohtajan Heikki Kosken ja Rosenlewin varatoimitusjohtajan Magnus Savanderin aloitteesta. Myöhemmin Rantasipinä tunnettu Rantaloma Oy aloitti 1970-luvun alussa hotellin rakentamisen Rosenlewin omistaman Yyterin kartanon maille aivan Yyterin hiekkarannan tuntumaan, vajaan parinsadan metrin päähän merestä. Rantaloma Oy:n ja Rosenlewin lisäksi hankkeen osakkaina olivat Porin kaupunki sekä yksityisiä tahoja.
Rantasipi-ketjuun kuulunut hotelli avattiin vuoden 1974 keväällä nimellä Hotelli Rantasipi Yyteri. Se oli valmistuessaan Suomen korkeatasoisimpia ja trendikkäimpiä hotelli-ravintoloita. Keittiömestarina toimi aikansa tunnetuimpiin ravintolakokkeihin kuulunut Eero Mäkelä, ja hotellin yökerhossa esiintyi lukuisia tunnettuja artisteja. Hotellissa järjestettiin myös Pori Jazz -festivaalien konsertteja. Rantasipi Yyterin ravintoloissa oli tilaa yhteensä yli 2 000 hengelle, hotellissa huoneita oli alun perin hieman runsaat 130. Hotellin alkuperäistä sisustusta suunnitteli muun muassa muotoilija Yrjö Kukkapuro. Korkeasta tasostaan johtuen myös hotellin hintataso oli kova.
Rantasipi Yyteri ajautui vaikeuksiin jo parin vuoden kuluttua avajaisistaan. Syynä oli muun muassa vuonna 1976 alkanut taloudellinen laskusuhdanne. Vuosien saatossa hotelli menetti alkuvuosina luomaansa mainetta, ja lopulta vuonna 1984 Rantasipi-ketju luopui hotellista. Uusien omistajien käsissä hotellin nimi vaihtui neljän kuukauden kiinniolon jälkeen Hotelli Meriyyteriksi, ja myös brändiä muutettiin halvemmaksi koko kansan hotelliksi. Hotellin toinen huippukausi nähtiin 1980-luvun jälkipuoliskon niin sanotun kasinotalouden vuosina, jolloin kävijämäärät jälleen lähtivät nousuun. 1990-luvun alun laman myötä Hotelli Meriyyteri ajautui konkurssiin vuonna 1991, jonka jälkeen se toimi kahden vuoden ajan konkurssipesän vuokraamana, kunnes sai uudet omistajat vuonna 1993. Samalla nimeksi vaihtui Merimaailma Yyteri. Konkurssin jälkeisistä vuosista kerrotaan Yle TV2:n Dokumenttiprojektin tuottamassa ja Iikka Vehkalahden ohjaamassa dokumenttielokuvassa Äänetön yhtiökumppani, joka valmistui vuonna 1995. Merimaailma Yyteri puolestaan joutui konkurssiin vuonna 1997 ja toimi seuraavat kaksi vuotta konkurssipesän pyörittämänä. Vuodesta 1999 lähtien hotelli on tunnettu nimellä Yyterin Kylpylähotelli, ja nykyisen omistajayhtiön haltuun se tuli kokonaan vuonna 2012; vuosina 2006–2012 Matkailunkehitys Nordia -rahasto omisti puolet hotellin osakekannasta.
Aiheesta muualla

Virkistyshotelli Yyterin kotisivut
Milwaukeen roomalaiskatolinen arkkihiippakunta

Hiippakunnan vaakuna
Milwaukeen roomalaiskatolinen arkkihiippakunta (lat. Archidioecesis Milvauchiensis) on katolisen kirkon arkkihiippakunta Wisconsinissa Yhdysvalloissa. Siihen kuuluvat Green Bayn, La Crossen, Madisonin ja Superiorin hiippakunnat.
Piispat ja arkkipiispat

John Henni (1843–1881)
Michael Heiss (1881–1890)
Frederick Katzer (1891–1903)
Sebastian Gebhard Messmer (1903–1930)
Samuel Stritch (1930–1939)
Moses E. Kiley (1940–1953)
Albert Gregory Meyer (1953–1958)
William Edward Cousins (1958–1977)
Rembert Weakland (1977–2002)
Timothy M. Dolan (2002–2009)
Jerome E. Listecki (2009– )
Kolavian lento 9268

| Kolavian lento 9268 |
| --- | --- |
 Onnettomuuskone (rekisteritunnus EI-ETJ) kuvattuna elokuussa 2014.
Yhteenveto
Päivämäärä:  31. lokakuuta 2015
Onnettomuustyyppi:  pommi, terrori-isku
Tapahtumapaikka:  Siinain niemimaa, Egypti
 :  30°10′9″N, 34°10′22″E
Lähtöpaikka:  Sharm el-Sheikhin kansainvälinen lentoasema, Sharm el-Sheikh, Egypti
Määränpää:  Pulkovon kansainvälinen lentoasema, Pietari, Venäjä
Kuolleita:  224 (kaikki)
Loukkaantuneita:  0
Eloonjääneitä:  0
Lentokone
Konetyyppi:  Airbus A321-200
Lentoyhtiö:  Kolavia
Rekisteritunnus:  EI-ETJ
Matkustajia:  217
Miehistöä:  7
Kolavian lento 9268 (KGL9268 tai 7K9268, tunnetaan myös nimellä Metrojetin lento 9268) oli Kolavian matkustajalento, joka syöksyi maahan pian lähtönsä jälkeen Siinain niemimaalla lauantaina 31. lokakuuta 2015. Koneessa oli yhteensä 224 ihmistä, jotka kaikki kuolivat onnettomuudessa. Lento lähti Sharm el-Sheikhin kansainväliseltä lentoasemalta Sharm el-Sheikhistä Egyptistä ja sen oli määrä lentää Pietariin Venäjälle.
Venäläisten tutkijoiden mukaan lentokoneen tiputti koneessa räjähtänyt pommi, jonka räjähdysvoima vastasi noin kiloa TNT:tä. Vastuun iskusta otti Isis-järjestön Siinain niemimaan haara.
Onnettomuus

Lento nousi Sharm el-Sheikhin kansainväliseltä lentoasemalta kohti Pietarin Pulkovon kansainvälistä lentoasemaa aamulla kello 5.58. Koneeseen menetettiin yhteys pian nousun jälkeen kello 6.20. Tämän jälkeen kone oli lähtenyt nopeaan laskuun.
Isisiin kytköksissä oleva egyptiläisryhmä on väittänyt olevansa vastuussa koneen pudottamisesta. Siinailla toimivien ääri-islamilaisten kapinallisryhmien roolia koneen pudottamisessa pidettiin aluksi epätodennäköisenä. Esimerkiksi Venäjän duuman kansainvälisten asioiden komitean puheenjohtaja Konstantin Kosatšev suhtautui epäillen terrorismiväitteisiin ja kuitasi terrorismiväitteet länsimaiseksi etupiiriajatteluksi. Putoamisen syyksi epäiltiin aluksi koneen teknisiä ongelmia. Lentoyhtiöllä on erityisen huono maine Venäjällä. Yhdysvaltain tiedustelu tiedotti, että sillä olisi hallussaan materiaalia, joka viittaisi siihen, että Isis olisi asettanut pommin koneeseen. Myös Britannian tiedustelupalvelu epäili, että kyseessä olisi terroriteko. Venäjän hallitus on vahvistanut, että lentokoneen pudotti pommi.
Isis-järjestön Siinain niemimaalla toimiva haara otti vastuun iskusta muutamia tunteja koneen tippumisen jälkeen. Järjestön mukaan se salakuljetti pommin lentokoneeseen Sharm el-Sheikhissa. 17. marraskuuta venäläisten tutkijoiden uutisoitiin pitävän pommia koneen tippumisen syynä. Venäjän turvallisuuspalvelun johtaja Aleksandr Bortnikovin mukaan pommin räjähdysvoima vastasi noin yhtä kiloa TNT:tä.
Egyptiin suuntautuneet matkat vähenivät huomattavasti iskua seuranneina kuukausina ja maan matkailualan arvioitiin menettäneen noin 280 miljoonaa Yhdysvaltain dollaria marras-joulukuussa 2015. Eniten vähenivät matkat Venäjältä ja Britanniasta. Iskun jälkeen Egypti palkkasi brittiläisen yrityksen käymään läpi maan lentokenttien turvallisuusmenettelyt.
Matkustajat ja miehistö

| Kansalaisuus | Matkustajat | Miehistö | Yhteensä |
| --- | --- | --- | --- |

|  Venäjä | 212 | 7 | 219 |
|  Ukraina | 4 | 0 | 4 |
|  Valko-Venäjä | 1 | 0 | 1 |
| Yhteensä | 217 | 7 | 224 |
Matkustajista 200 oli aikuisia ja 17 lapsia. Lisäksi koneessa oli seitsemän miehistön jäsentä. Lennolla olleista neljä oli Ukrainan kansalaisia, yksi Valko-Venäjän ja loput Venäjän kansalaisia. Kaikki lennon matkustajat kuolivat.
Aiheesta muualla

Kuvia tai muita tiedostoja aiheesta EI-ETJ Wikimedia Commonsissa
← 2014  Vuoden 2015 lento-onnettomuudet ja vaaratilanteet  2016 →
| 0 | 1 | 2 | 3 |
| --- | --- | --- | --- |
|  Syyrian ilmavoimien An-26-onnettomuus (18.1.)  Los Llanosin F-16-onnettomuus (26.1.)  TransAsia Airwaysin lento 235 (4.2.)  Delta Air Linesin lento 1086 (5.3.)  Villa Castellin helikopterionnettomuus (9.3.)  Eglin AFB:n helikopterionnettomuus (10.3.)  Germanwingsin lento 9525 (24.3.)  Air Canadan lento 624 (29.3.)  |  Carson Airin lento 66 (13.4.)  Asiana Airlinesin lento 162 (14.4.)  Turkish Airlinesin lento 1878 (25.4.)  Pakistanin armeijan Mi-17-onnettomuus (8.5.)  Sevillan A400M-onnettomuus (9.5.)  Indonesian ilmavoimien C-130-onnettomuus (30.6.)  Moncks Cornerin yhteentörmäys (7.7.)  Blackbushen Phenom 300 -onnettomuus (31.7.)  |  Kolumbian poliisin UH-60-onnettomuus (4.8.)  Trigana Airin lento 267 (16.8.)  Červený Kameňin yhteentörmäys (20.8.)  Shorehamin lentonäytösonnettomuus (22.8.)  Ceiba Intercontinental Airlinesin lento 71 (5.9.)  British Airwaysin lento 2276 (8.9.)  Aviastarin lento 7503 (2.10.)  Dynamic Airwaysin lento 405 (29.10.)  |  Kolavian lento 9268 (31.10.)  Juban An-12-onnettomuus (4.11.)  Fox Glacierin Eurocopter AS350 -onnettomuus (21.11.)  Avia Traffic Companyn lento 768 (22.11.)  Sukhoi Su-24:n alasampuminen (24.11.)  Indian rajavartioston King Air -onnettomuus (22.12.)  Services Airin A310-300-onnettomuus (24.12.)  |
Lennon reitti
Mija Martina

Mija Martina Barbarić (s. 26. huhtikuuta 1984, Mostar) on bosnialainen laulaja.
Martina on laulanut lapsesta asti ja voitti vuonna 1987 lasten laulukilpailun. Hän edusti Bosniaa ja Hertsegovinaa vuoden 2003 Euroviisuissa kappaleellaan Ne brini, joka sijoittui kuudenneksitoista.
Michel Aebischer

Michel Aebischer (s. 6. tammikuuta 1997 Fribourg) on sveitsiläinen jalkapalloilija, pelipaikaltaan keskikenttäpelaaja. Hän pelasi vuoteen 2022 saakka kotimaassaan Young Boysin joukkueessa ja on sen jälkeen edustanut Italian Serie A:ssa Bolognaa. Hän on pelannut Sveitsin A-maajoukkueessa vuodesta 2019.
Aebischer siirtyi Young Boysin junioreihin vuonna 2013 ja nousi edustusjoukkueeseen kaudella 2016–2017. Hän pelasi vajaan kuuden kauden aikana Sveitsin Superliigassa 133 ottelua ja teki niissä 12 maalia. Hän pelasi Mestarien liigassa kymmenen ottelua ja Eurooppa-liigassa 22 ottelua. Hän voitti neljä kertaa Sveitsin liigamestaruuden ja kerran Sveitsin cupin. Hän siirtyi tammikuussa 2022 lainalle italialaisseura Bolognaan, ja siirto vakinaistettiin kesällä 2022. Hän on pelannut Bolognassa 2,5 kauden aikana 80 Serie A -ottelua ja tehnyt niissä yhden maalin, marraskuussa 2022 Sassuoloa vastaan.
Aebischer pelasi Sveitsin alle 16-, alle 20- ja alle 21-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran marraskuussa 2019 EM-karsintaottelussa Gibraltaria vastaan. MM-kilpailuissa 2022 hän pääsi vaihdosta kentälle alkulohko-ottelussa Brasiliaa vastaan. EM-kilpailuissa 2024 hän pelasi Sveitsin kaikki ottelut avauskokoonpanossa ja teki A-maajoukkueuransa ensimmäisen maalin alkulohko-ottelussa Unkaria vastaan. Hän on pelannut EM-kilpailujen 2024 loppuun mennessä 25 A-maaottelua, joista yhdeksän ottelua avauskokoonpanossa.